РЕШЕНИЕ ЗА ИЗПЪЛНЕНИЕ НА КОМИСИЯТА
от 11 юни 2014 година
за определяне на годишното разпределение по държави членки на общите ресурси от Европейския фонд за морско дело и рибарство, налични в рамките на споделеното управление за периода 2014-2020 г.
(нотифицирано под номер С(2014) 3781)
(2014/372/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕС) № 508/2014 на Европейския парламент и на Съвета от 15 май 2014 г. за Европейския фонд за морско дело и рибарство и за отмяна на регламенти (ЕО) № 2328/2003, (ЕО) № 861/2006, (ЕО) № 1198/2006 и (ЕО) № 791/2007 на Съвета и Регламент (ЕС) № 1255/2011 на Европейския парламент и на Съвета (1), и по-специално член 16, параграф 2 от него,
като има предвид, че:
(1)
Съгласно член 13, параграф 1 от Регламент (ЕС) № 508/2014 наличните ресурси за задължения, поети от Европейския фонд за морско дело и рибарство (ЕФМДР) за периода 2014-2020 г. при споделено управление, възлизат на 5 749 331 600 EUR по текущи цени в съответствие с годишното разпределение, определено в приложение II към същия регламент.
(2)
Съгласно член 16, параграф 2 от Регламент (ЕС) № 508/2014 е необходимо да се определи годишното разпределение по държави членки на общите ресурси, отпуснати по ЕФМДР при споделено управление,
ПРИЕ НАСТОЯЩОТО РЕШЕНИЕ:
Член 1
Годишното разпределение по държави членки на общите ресурси, налични по ЕФМДР за периода 2014-2020 г. при споделено управление, е определено в приложението.
Член 2
Адресати на настоящото решение са държавите членки.
Съставено в Брюксел на 11 юни 2014 година.